( 192 ) 
dudit Luxembourg toutes et quantteffoiz que bon leur samblera, en 
payant et remboursant ledit seigneur de Sedan ou son ayant cause de 
ladite somme de trois mil florins dor, que lors ledit seigneur de Sedan 
sera aussi tenu sen départir libéralement et de bonne veulle, et la rendre 
et remectre entre les mains du Roy ou de ses commis et députez pour lui, 
en tel estât quelle lui sera présentement declairee. Et moyennant ceste 
nouvelle gaigiere ledit seigneur de Sedan pour lui ses hoirs et ayans 
cause a quicté et renonce quicte et renonce a tout ce quil pourrait pré¬ 
tendre quereller et demander au Roy au seigneur de Rollers ou autres 
tant a cause de levees de ladite prevosté de Bastongne comme a toutes 
autres actions et querelles quil pourroit aussi demander au Roy pour 
quelque cause que ce soit ou pourroit estre de tout le tamps passé jusques 
a présent. Saulf que si cy apres il se trouvoit estre fonde en quelque 
autre droit ou action contre le Roy ou ses subgectz En ce cas il en pourra 
poursuyr sa raison par voye de justice pardevant le Roy ou son conseil et 
non autrement, Laquelle voye lui sera ouverte, et sonnniere justice 
administrée en maniéré quil aura cause sen contenter. Rem pour ce que 
le Rov et ses officiers de Luxembourg ont tousiours maintenu et main- 
tiennent que la seigneurie de Elorenges est fief tenu et mouvant du 
duché de Luxembourg. Est advisé et conclu que Ion communiquera audit 
seigneur de Sedan les tiltres et enseignemenz que Ion pourra recouvrer 
pour la justification du Roy quant audit fief, et s’il en appert notoirement 
et souffisamment En ce cas ledit seigneur de Sedan sera tenu reprendre 
et relever ledit fief du Roy et en faire les autres devoirs y appartenant, 
Rem si après la conclusion et ratifficacion de ce présent traicté. il avenoit 
que Dieu 11 e veulle que mesdits seigneurs de Liège et de Sedan pour 
raison dicellui traicte ou autrement feussent envahis et assailliz par qui 
que ce feust, En ce cas le Roy catholicque sera tenu de leur bailler ayde 
et assistence Allencontre de tous ceulx que leur vouldroient grever et 
nuyre, pour la garde tuicion et deffense de leurs estatz pays seigneurie et 
subgectz. Et par le contraire si le Roy estoit assailli ou quil entrepreinsse 
quelque guerre ou querelle contre qui que ce feust. Lesdits seigneurs de 
Liège et de Sedan seront aussi tenuz de le servir assister et secourir a 
ses despens. De toutes lesquelles choses les parties dessusdites et cha¬ 
cune dicelles respectivement seront tenues bailler leurs lettres et scellez 
en bonne et ample forme et les délivrer lun a lautre endedens le 7 e jour 
de may prochain venant. Ainsi fait advise accorde et conclu en la ville 
de Safntron par les députez et seigneurs dessusnommez. Le 27 e jour davril 
